procesaur/Wiki.mk huggingface dataset:
Општина Кондово

:''За истоименото село, видете Кондово.''
Општина Кондово — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога била припоена на Општина Сарај. Седиште на општината било селото Кондово.
1 Населени места
Во Општина Кондово спаѓале следниве села: Горно Свиларе, Дворце, Долно Свиларе, Кондово, Радуша, Рашче и Рудник Радуша.
2 Население
Според последниот попис од 2002 година, во Општина Кондово живеат 11.155 жители, од кои:* Македонци 36
* Албанци 10.879
* Роми 82
* Срби 1
* Бошњаци 85
* останати 71
3 Поврзано
* Општина Сарај
* Општини во Македонија
* Кондово
Острово (езеро)

Острово — природно крајбрежно-изворско езеро крај Охридското Езеро и манастирот Свети Наум, кое претставува извор - вруток на реката Црн Дрим.
1 Одлики
Езерото Острово се наоѓа покрај јужниот крај на Охридското Езеро во најнепосредната близина на манастирот Св. Наум. Ова езеро спаѓа во типот на лагуни, кое е издвоено како посебен поттип на крајбрежно-изворско езеро. Ова езеро е создадено со снижувањето на нивото на Охридското Езеро, при што некогашното заливче под дејството на брановите постепено е затворено со крајбрежен бедем широк околу 10 м. Езерото е долго 220 м, широко 140 м, а најголемата длабочина му изнесува 3,5 м. Помеѓу езерото Острово и Охридското Езеро постои краток површински водотек со должина од 12 м. Со вода се храни од изворите Св. Наум (коишто народот ги нарекува Изворите на Црн Дрим), односно, од 18 крајбрежни и 30 сублакустриски (подводни) извори чијашто вкупна максимална издашност изнесува 11 м<sup>3</sup>/s. Во езерото се наоѓаат два острова, од коишто помалиот се користи како ресторан, а поголемиот е целосно обраснат со шума. Најверојатно поради овие острови, тоа и го добило името ''Острово''. Во август 2004 година температурата на водата на крајбрежните извори се движела од 10,7-11,5 °C, а pH вредноста се движела од 6,9-7,1, во најголем дел 7,0. Температурата на водата во средишниот дел изнесувала 11,6 °C, pH вредноста 7,0, а на излезот од езерото температурата на водата изнесувала 11,8 °C, а pH вредноста 7,2. Езерото Острово во однос на Охридското Езеро се однесува како криптодепресија, бидејќи неговото ниво е повисоко од нивото на Охридското Езеро во просек за 0,56 м, додека дното во просек му е пониско за 2,94 м од нивото на водата во Охридското Езеро.
Во минатото се правени многу обиди за да се утврди потеклото на водите во изворите кај Св. Наум. Претпоставките биле дека нивното потекло е од водите на Преспанското Езеро, кое што е повисоко за околу 160 м од Охридското Езеро, коишто понираат низ карстните, варовнички масиви на Галичица во Мала Преспа на повеќе локации (Завир, Врагодупка и др.), па имало и обиди тоа да се докаже и со уфрлање на боја во понорите. Конечно во почетокот на 80<sup>тите</sup> од XX век, со примена на природни изотопи е докажано дека партиципацијата на Преспанското Езеро во водите на изворите кај Св. Наум е cca 42 % и претставува 25 % од вкупно дренираните преспански езерски води коишто понираат низ варовничките маси на Галичица. Езерото Острово претставува строго заштитена зона во рамките на националниот парк Галичица.
2 Галерија
3 Наводи
ПУ „Браќа Миладиновци“ - Езерани

Основно училиште „Браќа Миладиновци“ (официјално: Подрачно основно општинско училиште „Браќа Миладиновци“ - Езерани; скратено: ПООУ „Браќа Миладиновци“) — подрачно основно училиште во селото Езерани, составен дел на истоименото училиште од селото Царев Двор, Општина Ресен.
Училиштето е именувано по македонските книжевници Браќа Миладиновци.
1 Местоположба
Објектот на училиштето се наоѓа во самото село Езерани, на самото сретсело.
2 Настава
Во училиштето се изведува настава од прво до петто одделение и наставата се изведува единствено на македонски наставен јазик.
3 Галерија
Proteus mirabilis

''Proteus mirabilis'' е Грам-негативна, факултативно анаеробна бактерија. ''P. mirabilis'' е предизвикувач на 90% од сите ''Proteus'' инфекции кај луѓето.
''Proteus mirabilis'' е најчесто поврзувана со инфекции на уринарниот тракт, особено кај комплицирани или катетер-асоцирани уринарни инфекции.
Тарагона (покраина)

Тарагона - покраина во јужниот дел на Каталонија. Граничи со покраините Кастељон, Теруел, Сарагоса, Љеида и Барселона и со Средоземното Море.
Населението во покраината е 795.902 (2018), од кои околу една петтина живеат во главниот град Тарагона. Некои од поголемите градови во покраината Тарагона се Реус, Салоу, Ел Вандрељ, Тортоса, Ваљс, Ампоста. Оваа покраина има 183 општини. Покраината има неколку места за светско наследство и е познато туристичко одредиште. Постојат римокатолички катедрали во Тарагона и Тортоса.
1 Историја
По омеидското освојување на Хиспанија кон крајот на осмиот век, овој дел на Шпанија се нашол под контрола на Омеидскиот калифат и повеќето од Иберскиот Полуостров бил познат како Ал-Андалус, а во него доминирале муслиманските владетели. Абд ал-Рахман I основал независна династија која опстанала во регионот сè до 11 век. После освојувањето на муслиманите, епископската Тарагона се наоѓала под јурисдикција на митрополитите на Нарбона или Ош во јужна Франција. Во 1089 година, ова било реорганизирано, и таа била под јурисдикција на Вичката епископија, а во 1118 година, откако била преосвоена Тарагона, била основана Римокатоличката архиепископија Тарагона.
2 Географија
Покраината Тарагона е на североисток на Шпанија со брег на Средоземното море. Голем дел од покраината е ридски или планински и главно обележје е широката долина на реката Ебро и крајбрежната рамнина во која во позадина ѝ се каталонските гори. Општо, индустрискиот развој е на брегот, а внатрешноста е претежно шумска и земјоделско земјиште. Средоземното море лежи на југоисток од покраината, покраината Барселона лежи на североисток, Љеида лежи на север, Сарагоса на северозапад, Теруел на запад и Кастељон на југозапад. Климата е средоземна со топли, суви лета и топла, влажна зима.
Областа на покраината е 6,500 км2. Главните земјоделски култури се житарки, грозје, овошје, маслинки, коноп и свила. Покраината има некои минерални суровини; пронајдени се бакар, олово и сребро, а варовник и мермер се ископуваат. Ископувањата како ресурс предизвикале опаѓање на нивото на подземните води и околината е погодена од пристигнувањето на инвазивни видови како што е школката зебра мусел во резервоарот Риба-роја д'Eбре на Ебро, инвазивната риба ''Гамбусија'' во ''делтата'' на Ебро и загадувањето со хемикалии во резервоарот Фликс покрај кој има хемиски индустрии и хидроцентрала.
Толедо (покраина)

Толедо - покраина во средишна Шпанија, во западниот дел на автономната заедница Кастиља-Ла Манча. Се граничи со покраините Мадрид, Куенка, Сиудад Реал, Бадахос, Касерес и Авила. Главен град е градот Толедо.
1 Демографија
Од 711.228 лица во покраината (2012), само околу 1/9 живеат во главниот град Толедо, кој исто така е главен град на автономната заедница. Најпоанати општини во покраината се Толедо и Талевера де ла Реина со 83.741 и 83.303 жители за двете (ИНЕ, 2017).
Покраината содржи 204 општини. Најмалата општина во Шпанија, Иљан де Вакас, со население од 8, е во покраината Толедо.
2 Политика и власт
2.1 Покраинска власт
Владиното тело на покраината е Покраинскиот совет на Толедо. Неговото седиште се наоѓа во Толедо. Членовите на собирот на советот (''diputación'') индиректно се избираат од редот на општинските советници во покраината, врз основа на резултатите од општинските избори. За возврат, пленарниот парламент го избира претседателот на советот од редот на своите членови.
2.2 Претставување во централната власт
Владата на Шпанија назначува владин под-делегат за покраината, чие седиште е во Толедо. Владиниот делегат што е надлежен за застапување во целата автономна заедница Кастиља-Ла Манча исто така има свое седиште во Толедо.
3 Грб на покраината Толедо
Од 2013 година покраината Толедо го користи грбот на градот, империјалниот црн двоглав орел'','' кој носи штит со грбовите на Кастиља и Леон, ''party per pale'' (поделен грб на вертикална половина) со грбот на поранешното Кралство Толедо. Орелот е придружен од двете страни со столбовите на Херакле.
4 Географија
Покраината го дели Националниот парк Кабањерос со покраината Сиудад Реал. Корочо де Росидалго, кој се наоѓа на Толедските Планини, е највисоката точка на покраината (1.448 м). Тахо тече низ покраината од североисток кон запад. Некои притоки на десниот брег се Гвадарама, Алберче или Тјетар.
5 Библиографија
*
Улица Полк (Сан Франциско)

Улицата Полк (|Polk Street, позната и како |Polkstrasse) е улица во Сан Франциско, Калифорнија, САД. Таа се протега северно од улицата Маркет до улицата Бич и е една од главните сообраќајници низ населбата Полк Галч. Улицата Полк поминува и низ Тендерлоин, Ноб Хил и Рашан Хил. Именувана е по американскиот претседател Џејмс К. Полк.
Од 2002 година, улицата Полк има и велосипедски ленти, како дел од санфранциската велосипедска рута 25.
Теруел (покраина)

Теруел (каталонски:''Терол'') - покраина во Арагон, на североистокот на Шпанија. Главниот град е Теруел.
Таа граничи со покраините Тарагона, Кастељон, Валенсија (вклучувајќи ја и неговата ексклава Ринкон де Адемуз), Куенка, Гвадалахара и Сарагоса. Областа на покраината е 14.809 км<sup>2</sup>. Нејзиното население е 134.572 (2018), од кои околу една четвртина живеат во главниот град, а густината на нејзината популација е 9,36 / км<sup>2</sup>. Содржи 236 општини, од кои повеќе од половината се села со под 200 лица.
Теруел е најстудената покраина во Шпанија. Каламоча, е град со најниски забележани температури, со температури до -30 степени
1 Географија
Оваа покраина се наоѓа во областа Ибериски Планини. Главните планински масиви во покраината Теруел се Сиера де ла Вирген, Сиера де Санта Круз, Сиера де Кукалин, Сиера де Сан Хуст, Сиера Караскоса, Сиера Менера, Сиера Паломера, Сиера де Хаваламбре, Сиера де Гудар, Сиера де Албарасин и Монтес Универзалес, меѓу другите.
2 Административна поделба
Следниве комарки во Арагон се наоѓаат во покраината Теруел:
* Бахо Мартин
* Хилока
* Куенкас Минерас
* Андора-Сиера де Аркос
* Бахо Арагон
* Комунидад де Теруел
* Маестразго
* Сиера де Албарасин Комарка
* Гудар-Хаваламбре
* Матаранија
3 Познати луѓе
* Луис Буњел, филмски режисер од Каланда
* Гаспар Санц, музички композитор од Каланда
* Антон Гарсија Абрил, музички композитор
* Пабло Серано, вајар од Кривиљен
* Луис Мила, пензиониран фудбалер кој играл за Теруел, Барселона и Реал Мадрид
* Давид Сивера, пејач на лесна музика
* Федерико Хименес Лосантос, автор, новинар и водител на радио
* Мануел Писаро Морено, стопанственик, политичар и правник
Метро на Заливската област на Сан Франциско

Метрото на Заливската област на Сан Франциско (БАРТ, |Bay Area Rapid Transit (BART)) е метро систем кој ја опслужува Заливската област на Сан Франциско во Калифорнија, САД. Издигнатата и подземната железница ги поврзуваат Сан Франциско и Оукленд со градски и приградски населби во окрузите Аламида, Контра Коста, Сан Матео и Санта Клара. БАРТ застанува на 48 постојки на шесте линии во должина од 180 km, вклучувајќи и додатна линија од 16 km со дизелни возови на истокот на округот Контра Коста и 5.1-km автоматизирана линија за превоз на патници на Меѓународниот аеродром „Оукленд“. Во просек, БАРТ пренесува 432.000 патници во еден работен ден. Вкупно во 2019 година, БАРТ пренел 126 милиони патници, што го прави петтиот најкористен метро систем во САД.
Управното тело на метрото е основано во 1957 година. Првичниот систем се отворал во етапи меѓу 1972 и 1974 година. Последните проширувања се отвораат на 13. јуни 2020 година во соработка со Транспортната агенција на долината Санта Клара.
Леон (покраина)

Леон ( ; (леонски-Llión); ) – покраина на северозапад од Шпанија, во северозападниот дел од автономната заедница Кастиља и Леон.
Околу четвртина од нејзиното население од 463.746 (2018) живее во главниот град, Леон. Климата е сува, се одликува со студени зими и жешки лета. Тоа е совршена околина за вино и сите видови ладни меса и колбаси..
Во покраината има две прочуени римокатолички катедрали, главната во Леон и друго во Асторга. Покраината го дели националниот парк Пикос де Еуропа со Кантабрија и Астурија. Има 211 општини.
Пацифик Хајтс (Сан Франциско)

Пацифик Хајтс (|Pacific Heights) е населба во Сан Франциско, Калифорнија, САД. Таа, со своите панорамски погледи на мостот Голден Гејт, Санфранцискиот Залив, Алкатраз, Палатата на убави уметности и Президио, е позната како дом на многу славни личности.
Оваа населба се протега од улицата Јунион до улицата Буш во правец север-југ и од авенијата Ван Нес до авенијата Президио во правец исток-запад. Други извори ја ограничуваат населбата меѓу улиците Грин и Калифорнија во правец север-југ.
Во 2013 година, Пацифик Хајтс беше прогласена за најскапа населба во САД. Златниот Брег е делот на населбата каде живеат многу милијардери. Западното Проширување, оддалечено само 20-тина улици од Златниот Брег, има многу поевтини цени за недвижности. Титулата како најскапа населба во Сан Франциско ѝ беше потврдена во 2017 година, а вила во вредност од 40 милиони американски долари беше посочена како најскап дом во градот. Во оваа населба живеат и стари богаташи, но и новопечени милијардери од технолошкиот бизнис.
Пацифик Хајтс е сместена на срт во правец исток-запад, кој нагло се издига јужно од Марина и Кау Холоу да достигне максимална височина од 110 метри н.м.в. Населбата има два парка: Лафајет и Алта Плаза. Многу домови имаат поглед кон мостот Голден Гејт, Маринските ридови и островот Алкатраз. На југ се гледаат врвовите Близнаци и кулата Сутро.
Долно Пацифик Хајтс е населбата јужно од улицата Калифорнија до улицата Пост. Порано овие маала се сметале како дел од Западното Проширување, но во 1990-тите им било дадено ново име од страна на агенциите за недвижности.
Санфранциска општинска железница

Санфранциската општинска железница (МЈУНИ, |San Francisco Municipal Railway (MUNI)) е системот на јавен превоз во градот и округот Сан Франциско, Калифорнија, САД.
Во 2018 година, МЈУНИ опслужувал 121 км<sup>2</sup> со буџет од 1,2 милијарди американски долари. Тоа е седмото најголемо претпријатие за јавен превоз во САД со речиси 211 милиони пренесени патници во 2006 година, а е второ во Калифорнија по Метрото на Лос Анџелес.
Просечната брзина од 13 км/ч на возилата, го прави МЈУНИ најбавниот систем за јавен превоз во САД и еден од најскапите: автобусите го чинат повеќе од $19 на милја, а возовите се над $24 на милја. Но, тој е и еден од системите со најмногу патници на милја и со најголем број на возила.
Како интегрален дел од јавниот превоз во Заливската област на Сан Франциско, МЈУНИ вози 365 дена во годината и е добро поврзат со останатите претпријатија за јавен превоз, како БАРТ, КалТрејн, СамТранс, Голден Гејт Транзит и Еј-Си Транзит. Мрежата на МЈУНИ се состои од 54 автобуски линии, 17 тролејбуски линии, седум брзотрамвајски линии, три кабелскотрамвајски линии и две трамвајски линии. Голем број од патниците во текот на работната недела транзитираат до работните места во Сан Франциско. МЈУНИ дели четири станици со БАРТ.
Младиот Терлес (филм од 1966)

Младиот Терлес (германски: ''Der junge Törless'') - германско-француски филм од 1966 година, во режија на Фолкер Шлендорф. Главните улоги ги играат: Матје Карие, Маријан Зајдовски, Бернд Тишер и Франц Диц. Филмот бил добитник на наградата „FIPRESCI“ на Канскиот филмски фестивал.
1 Синопсис
Младото момче Терлес (го игра Карие) е питомец во воено училиште. Тој се зближува со двајца питомци, Бајнебер (го игра Тишер) и Рајтинг (го игра Диц), кои редовно применуваат брутално насилство врз питомецот Барзини (го игра Зајдовски), откако го фаќаат при обидот да украде пари. Терлес мирно ги набљудува тие сцени, иако тој самиот не учествува во насилството, а неговите другари му забележуваат на пасивноста. Сепак, кога сите питомци се здружуваат и заедно се изживуваат врз Барзини, Терлес го напушта интернатот. Потоа, тој мирно се појавува пред професорите кои го сослушуваат по што го напушта военото училиште.
Трафикантот (филм од 2018)

Трафикантот (германски: ''Der Trafikant'') - австриско-германски филм од 2018 година, во режија на Николаус Лејтнер. Главните улоги ги играат: Бруно Ганц, Симон Морзе, Јоханес Криш и Ема Дрогунова.
1 Синопсис
Франц Хухел (го игра Морзе) е младо момче кое живее со својата мајка во мало планинско место. Еден ден, тој оди во Виена, каде се вработува во трафиката на Ото Тршњек (го игра Криш). Во трафиката често купува Зигмунд Фројд (го игра Ганц) и наскоро Франц се пријателува со него. По наговор на Фројд, тој почнува да ги запишува своите сонови. Истовремено, тој се вљубува во убавата Ањешка (ја игра Догунова), но наскоро открива дека таа работи како стриптизета во ноќен клуб. Меѓутоа, наскоро работите се менуваат, откако Австрија е анектирана од Третиот рајх. Тогаш, околината почнува да се однесува непријателски кон Тршњак, зашто тој е Евреин, а полицијата почнува почесто да навраќа во трафиката. Најпосле, еден ден, Тршњак е уапсен. Франц се обидува да стапи во контакт со него во седиштето на Гестапо, но без успех. Франц редовно се дружи со Фројд и записите на своиет сонови ги лепи на излогот од трафиката. Кога Фројд заминува во емиграција, Франц одлучува да му се спротивстави на нацистичкиот режим: тој ги зема панталоните на Ото и ги закачува на јарболот пред седиштето на Гестапо, поради што утредента е уапсен.
Зимска светлина (филм од 1963)

Зимска светлина (шведски: ''Nattvardsgästerna'') е шведски филм од 1963 година, во режија на Ингмар Бергман, кој е автор и на сценариото. Главните улоги во филмот ги играат: Гунар Бјернстранд, Ингрид Тулин, Макс фон Сидов итн.
1 Содржина
Томас (го игра Бјернстранд) е свештеник во едно мало место. Во него е вљубена учителката Марта (ја игра Тулин), која упорно му ја изјавува својата љубов и го наговара да се ожени со неа, но тој никако не може да ја преболи својата умрена жена. Уште повеќе, по нејзината смрт, тој чувствува дека во него слабее верата во бога. Поради тоа, тој не може да му даде никаков совет на Јонас Персон (го игра фон Сидов) кој е западнат во депресија и кој подоцна извршува самоубиство.
Оромски јазик

Оромскиот или само оромо (''Afaan Oromoo'') е афроазиски јазик, дел од групата на кушитски јазици. Јазикот се зборува во Етиопија (во сојузната држава Оромија), но и во соседните Кенија и Сомалија. Оромскиот е мајчин јазик на Оромците.
Оромскиот моментално е најзборуваниот јазик во Етиопија, односно го зборуваат околу 33,8 % од населението. Воедно, оромскиот е најзборуван кушитски јазик во светот, а четврт најголем јазик во Африка. Јазикот го зборуваат над 35 милиони луѓе во Етиопија и околните држави. Јазикот, иако е најголем во Етиопија, не е службен во државата, туку само во регионот Оромија.
1 Дијалекти
''Етнолог'' во 2015 објавил дека јазикот е составен од следните големи дијалектни групи:
:* борански
:* источнооромски
:*ормански
:*западни
:*ватански
2 Говорници
Околу 85 проценти од Оромците живеат во Етиопија, претежно во регионот Оромија. Мал број на Оромци живеат во Сомалија. Во Кенија живеат околу 500.000 Оромци.
Рунска азбука

Рунска азбука претставува низа поврзани азбуки кои користат букви познати како руни, кои пред сè користиле германски јазици, најмногу во Скандинавија и Британските Острови, како и во Данска, Холандија, Австрија, Италија бидејќи на тие подрачја се движеле Германите. Околу нивното потекло малку се знае. Стариот германски збор „руна“ има две значења првото е " шепоти " а другото е " тајна ". Збор близок на руни е " раунен " и не се знае од кое потекло е зборот. Знакот на буквата е многу едноставен, бидејќи од правите линии кои нагло се прекинуваат и на одредени места се кршат.
Во расположение за љубов (филм)

„Во расположение за љубов“ (англиски: ''In the mood for love'') или „Цветни години“ (кинески: 花樣年華, ''Fa yeung nin wah'') е хонгконшки (кинески) филм од 2000 година, во режија на Кар-вај Вонг, кој е автор и на сценариото. Главните улоги во филмот ги играат: Тони Лианг и Меги Чунг. Филмот освоил две награди на Канскиот филмски фестивал, една Европска филмска награда, а вкупно освоил 45 награди.
1 Содржина
Дејствието на филмот се одвива во Хонконг во 1962 година. Госпоѓата Чен, која работи како секретарка во една фирма (ја игра Ченг) и новинарот Чоу (го игра Лунг) се соседи. Нивните брачни другари често се отсутни така што Чен и Чоу живеат осамено. Еднаш, тие се запознаваат при што заклучуваат дека нивните брачни партнери се љубовници. Така, тие почнуваат да се прашуваат како се случило тоа при што нивните односи стануваат сè поблиски. Иако нивната врска е платонска, соседите почнуваат да ѝ забележуваат на Чен за честите средби со Чоу. Поради тоа, тој изнајмува хотелска соба и нивните средби продолжуваат да се одвиваат таму. Чен му помага на Чоу во пишувањето на текстови. Чоу мора да се пресели на ново работно место во Сингапур и ја кани Чен да му се придружи. Тој ја чека пред хотелот, но таа задоцнува и така тој заминува самиот. Сепак, една година подоцна, Чен го посетува во неговиот стан во Сингапур, но не му се јавува. Три години подоцна, Чен се враќа во станот во кој живеела. И Чоу, исто така, го посетува својот поранешен стан и се распрашува за Чен, но не знае дека таа живее во соседниот стан. Филмот завршува со сцената во која Чоу оди во Кампучија, каде својата тајна ја шепнува во дупка на ѕидот од еден храм и потоа ја запечатува.
Старопермска азбука

Старопермската азбука (|Важ Перым гижӧм), Понекогаш се нарекува абурска или анбуска азбука, е "прилично идиосинкратско прилагодување" на кирилица, некогаш користена да се пишува на средновековниот коми јазик (пермски).
1 Историја
Писмото било донесено од рускиот мисионер, Степан Храп, познат и како Свети Стефан Пермски (Степан Храп, св. Стефан Пермский) во 1372 година. Името ''Абур'' е изведено од имињата на првите два лика: ''Ан'' и ''Бур'' . Писмото кое потекнува од кирилица и грчки јазик, со комски „Тамга“ знаци , а вторите се слични по изгледот со руните или сиглас повеирас затоа што тие биле создадени со засеци отколку со вообичаено пишување. Вклучувањето на второто помогнало писмото за поголемо прифаќање меѓу средновековните пермски говорници од тоа време.
Азбуката била во употреба сè до 17 век, кога била заменета со кирилицата. Абурскиот бил користен и како криптографско пишување за рускиот јазик.
26 април, кој е ден на светецот Стефан Пермски, се слави како Ден на старопермската азбука.
2 Значење
Абурските натписите се меѓу најстарите мошти на уралските јазици. Само еден од нив има претходни документи: унгарски, кој бил напишан на староунгарското писмо, пред да се користи латинското писмо по 1000 година.
За споредба, финскиот како пишан јазик се појавил дури по реформацијата во 1543 година. Сепак, изолирана грамота на кора од бреза, откриена во 1957 година во Новгород и напишано на фински јазик, е датирана на почетокот на 13 век.
MiniDisc

MiniDisc или Minidisc (MD), на македонски МиниДиск или Минидиск (МД), е уред за складирање на магнето-оптички диск, дизајниран првенствено за снимање дигитализирани аудио информации - првично со времетраење до 74 минути, а подоцна и на 80 минути. Во формата на Hi-MD на брендот Sony, MD станал широко достапен.
Форматот MiniDisc бил воведен од Sony на 12 јануари 1992 година, а во септември 1992 година било објавено пуштањето во продажба: што се случило во ноември истата година во Јапонија, а еден месец подоцна - во декември - производот бил достапен и во САД и Европа. Новиот музички формат првично бил наменет за ATRAC Аудио компресија на податоци, но можноста обезбедена од овој формат за линеарно PCM дигитално снимање подоцна била искористена за да се постигне квалитет на звукот, споредлив со онаа на CD.
MiniDisc е популарен и воспоставен формат во Јапонија и до одреден степен во Европа, но има ограничена дистрибуција на други места, особено во САД. Причината за оваа појаве е комерцијална, бидејќи системот MiniDisc дозволува до еден милион снимки на еден диск со споредлив квалитет, што ја спречува продажбата на поп-музика, особено ЦД-иња на големите американски производствени компании, затоа што форматот MD заради неговите одлики со тоа ја ограничува дистрибуцијата на производството и, соодветно на тоа, нивниот профит од ЦД носителите во тоа време, чии записи се значително поскапи и недостапни за пошироката јавност.
Готска азбука

Готско азбука, понекогаш наречена ''готска абецеда'' или ''готски алфабет'', е алфабетско писмо кое во 4-от век го изумил готскиот христијански свештеник Вулфила како би го олеснил преводот на Новиот завет на готски јазик.
Готското писмо во суштина претставува унцијален облик на грчкиот алфабет, на кое Булфила му ја додал латинската буква F и две рунски букви, што полесно би го прилагодил на готски јазик. Се користело од 350 година до 600 година.
Не смее да се меша со повеќе познатото грчко писмо (''gotica'') развиено во средновековна Германија.
Уеска (покраина)

Уеска (шпански: ''Huesca'', |Uesca, |Osca), официјално Huesca/Uesca, е покраина во североисточна Шпанија, во северниот дел на Арагон. Главниот град е Уеска.
Поставена само јужно од средишниот дел на Пиринеите, Уеска граничи со Франција и француските департмани Атлантски Пиринеи и Горни Пиринеи. Во рамките на Шпанија, соседните провинции на Уеска ѝ се Навара, Сарагоса и Љеида.
1 Географија
Зафаќајќи првенствено планинска област од 15626 км<sup>2</sup>, покраината Уеска има вкупно население од во 2018 година, со скоро една четвртина од своите луѓе кои живеат во главниот град Уеска. Ниската густина на населението, 14,62 / км<sup>2</sup>, значи дека бујните долини на Уеска, реките и возвишените планински масиви останале релативно чисти и неискористени од човековиот напредок.
Дом на величествена глетка, највисоката планина во Пиринеите, Ането; вечни ледници, како на пример во Монте Пердидо; и Националниот парк Ордеса и Монте Пердидо, богат со флора и заштитена фауна. Познати со планинари, истражувачи на пештери, параглајдери и кајакари на брзи води, таа е исто така познато место за скијање со значајни центри во Канданчу, Формигал, Астун, Пантикоса и Серлер.
2 Историја
Римјаните ја колонизирале провинцијата Уеска, која го обликувала северниот дел на Хиспанија Тараконенсис и продолжиле да живеат таму дури во 5 век до доаѓањето на Визиготите. Како планински пограничен регион, бил тешко да се доминира. Северните окрузи некогаш припаѓале на Кралството Навара, но се разделиле и успеале да ги запрат раните мавритански инвазии во Средниот век со создавање сојузи меѓу себе и со Франките, за да станат Франкиски феудални марки. Императивот на суверенитет, или независност, за северните гранични грофови, довело до подем на Кралството Арагон, кое било претходник на Империјата или Арагонската круна, и на крајот Кралството Шпанија.
3 Административни поделби
Современата покраина денес опфаќа 10 комарки и 202 општини.
Комарка, Главен град
Алто Гаљего, Сабињаниго
Бахо Синка, Фрага
Синка Медио, Монсон
Хоја де Уеска, Уеска
Хакетанија, Хака
Ла Литера, Тамарите де Литера
Монегрос, Сарињена
Рибагорза, Граус, порано Бенабаре
Собрарбе, Аинса и Болтања
Сомонтано де Барбастро, Барбастро
Следниве комарки кои го имаат главниот град во покраината Уеска вклучуваат општинска власт во покраината Сарагоса:
* Бахо Синка : Мекиненза .
* Хоја де Уеска: Муриљо де Гáлего и Санта Еулалија де Гаљего .
* Хакетанија : Артиеда, Мијанос, Салватиера де Еска и Сигуес.
* Монегрос: Ла Алмолда, Бухаралоз, Фарлете, Лесињена, Монегриљо и Пердигера.
4 Јазик
Шпанскиот јазик е првостепен јазик во покраината. Како и да е, локалните јазични сорти во средиштето и северот на покраината (честопати наречени фабла) припаѓаат на арагонскиот јазик, кој сега преживува главно во најсеверните комарки, како што се долината на Арагон во Јакетанија, Алто Гаљего, Собрарбе и Рибагорза, каде досега скриените и изолирани села му помогнале на јазикот да живее во 21 век.
Во источните области на покраината, се зборуваат сорти на каталонски јазик, со неколку преодни дијалекти тешко да се класифицираат како арагонски или каталонски.
Ласа

Ласа (на тибетски: ལྷ་ས) е град и градски округ во Тибетскиот автономен регион zh НРК. Во него се наоѓа седиштето на владата на автономниот регион, претходно главен град на независната тибетска држава.
Балтазар, случајно (филм)

Балтазар, случајно (француски: ''Au hasard Balthazar'') - француски филм од 1966 година, во режија на Робер Бресон, кој е автор и на сценариото. Главните улоги ги играат: Ан Вјаземски, Волтер Грин, Франсоа Лафарж, Жан-Клод Жилбер, Филип Аслан и Пјер Клосовски. Филмот има освоено седум награди, меѓу кои и четири на Венецијанскиот филмски фестивал.
1 Синопсис
Во едно мало француско погранично место се раѓа магаренце кое го вдомуваат децата Жак (го игра Грин) и неговата сестра, заедно со девојчето Мари (ја игра Вјаземски) - првата љубов на Жак. Децата го нарекуваат магарето Балтазар, но по завршувањето на летниот одмор, тие си одат дома така што за магарето повеќе нема кој да се грижи. Годините минуваат, Балтазар израснува во возрасно магаре кое го користат за тешка земјоделска работа. Еден ден, Мари го убедува нејзиниот татко (го игра Аслан) да го купат магарето и таа повторно почнува да се грижи за него. Меѓутоа, набргу, Мари се вљубува во локалниот насилник Жерар (го игра Лафарж) кој постојано го измачува Балтазар. По некое време, семејството на Жерар станува нов сопственик на Балтазар, кој служи за разнесување леб, но Жерар продолжува со лошиот однос кон него. Кога Балтазар се разболува, Жерар сака да го убие, но магарето го зема скитникот Арнолд (го игра Жилбер) и набргу Балтазар закрепнува. Еден ден, Балтазар успева да побегне и завршува во еден циркус, но кога Арнолд се појавува на претставата, Балтазар побеснува и пак завршува во рацете на Арнолд. Набргу, Арнолд наследува големо богатство и организира голема забава, но веднаш потоа умира и бидејќи нема наследници, Балтазар го продаваат на локалниот трговец (го игра Клосовски). Една ноќ, кај трговецот доаѓа Мари, која го напуштила своето момче. Кога родителите Мари доаѓаат кај него, трговецот им го предава магарето. Мари ја посетува Жак, кој сака да се ожени со неа, но таа сака најпрвин да расчисти со Жерар. Меѓутоа, Жерар и неговата банда ја соблекуваат Мари, ја претепуваат и ја оставаат гола во една напуштена куќа. Таткото и Жак ја наоѓаат, а набргу нејзиниот татко се разболува и умира. Кога Жак сака да ја види Мари, нејзината мајка му кажува дека таа побегнала. Жерар го позајмува Балтазар од мајката на Мари и го користи за шверц преку границата. Во планината, неговата група ја пресретнува полицијата која почнува да пука кон нив, а Жерар и другарите бегаат, оставајќи го Балтазар. Утредента, ранетиот Балтазар го опкружува стадо овци, а тој умира.
Тибетска Империја

Тибетската империја постоелa од 7-ми до 9 век од н.е. кога Тибет бил обединет како голема и моќна империја и управувал со област значително поголема од Тибетската висорамнина, која се протегала до делови од Источна Азија, Средна Азија и Јужна Азија .
Христијанството во Саудиска Арабија

Точна религиозна демографија е тешко да се добие во Саудиска Арабија, но додека сите граѓани се сметаат за муслимани од страна на државата, се верува дека во Саудиска Арабија има приближно 1,8 милиони христијани.
1 Масакрот во 1858 на христијаните во Џеда
На 15 јуни 1858 година биле масакрирани 21 христијански жител на Џеда, во тогашниот османлиски град со 5.000 жители, претежно муслимански жители, вклучувајќи ги француските и британските конзули, од страна на „стотици Хадрамити, жители на Јужна Арабија“, можеби како одмазда после репресијата од страна на Британците од индиското востание од 1857-1859 година. 24 други, претежно Грци.
На христијаните и другите немуслимани им е забрането да влегуваат во градот Мека и централниот округ Медина.
2 Цркви
Во моментов нема официјални цркви во Саудиска Арабија за. Малиот број на христијани на Саудиска Арабија се среќаваат во простории за разговори и приватни состаноци.
3 Демографија
Процентот на државјани на Саудиска Арабија кои се христијани е официјално нула, бидејќи Саудиска Арабија забранува религиозна преобразба од исламот и ја казнува со смрт
Староујгурска азбука

Староујгурската азбука била користена за пишување на староујгурскиот јазик, варијанта на стариот туркиски јазик што се зборувал во Турфан (исто така наречен Турпан) и Гансу, кој е предок на современиот западнојугурски јазик. Терминот „староујгурски“ користен за оваа азбука е лошо наведувачки затоа што Кочо, токарско-ујгурското кралство создадено во 843 година, првично користело старотуркиска азбука . Ујгурите го присвоиле ова писмо од мештаните кога мигрирале во Турфан по 840 година. Тоа било прилагодување на арамејската азбука што се користела за текстови со будистичка, маничарска и христијанска содржина 700-800 години во Турпан. Последните познати ракописи се датирани од 18 век. Ова било прототип за монголската и манчунската азбука. Староајгурската азбука била донесена во Монголија од Тата-тонга.
Староујгурското писмо било користено меѓу 8 и 17 век пред сè во Таримската котлина на Средна Азија, кој се наоѓа во денешна ујгурскиот автономен регион Синѓанг, Кина. Тоа е курзивна-спојувачка азбука со одлики на абџад и е напишана вертикално. Писмото цветало во 15 век во Средна Азија и делови на Иран, но на крајот било заменето со арапското писмо во 16 век. Неговата употреба била продолжена во Гансу во текот на 17 век.
Како и согдијанската азбука (технички, абџад), староујгурската азбука имала намера да користи <i>матрес лектионис за долгите самогласки, како и за кратките. Практиката да се остават кратките самогласки незастапени била скоро целосно напуштена. Така, иако на крај потекнува од семитски абџад, може да се каже дека староујгурската азбука во голема мерка е „азбучена“.
1 Галерија
*
2 Наводи
2.1 Библиографија
*
Нож во водата (филм)

Нож во водата (полски: ''Nóz w wodzie'') - полски филм од 1962 година, во режија на Роман Полански, кој е автор и на сценариото, заедно со Јежи Сколимовски и Јакуб Голдберг. Главните улоги ги играат: Леон Њемчик, Јоланта Умецка и Зигмунт Маланович. Филмот ја освоил наградата FIPRESCI на Венецијанскиот филмски фестивал, а бил кандидат за „Оскар“ за најдобар странски филм.
1 Синопсис
Анджеј (го игра Њемчик) и Кристина (ја игра Умецка) се брачен пар кој оди на едрење. Патем, тие качуваат едно младо момче (го игра Маланович) кое стопира. Кога пристигнуваат на [[пристаниште]то, момчето сака да се замине, но тие го канат на својата едрилица. За време на едрењето, Анджеј постојано настојува да го понижи момчето, кое нема искуство во едрењето, а тоа пак настојува да го придобие вниманието на убавата Кристина. Кога ги фаќа невреме, тие мора да се засолнат во трските, каде ја поминуваат ноќта. Утредента, Кристина и момчето стануваат порано, а љубоморниот Анджеј го фрла ножот на момчето во езерото. Тогаш почнува тепачка меѓу нив и Анджеј го турка момчето во водата. Момчето потонува, а Анджеј и Кристина помислуваат дека тоа се удавило. Кристина го обвинува сопругот за убиството и меѓу нив започнува кавга така што Анджеј ја напушта едрилицата и плива до брегот. Тогаш, момчето излегува на површината на водата и доаѓа на едрилицата, каде води љубов со Кристина. Потоа, момчето си заминува, а Кристина се среќава со Анджеј на пристаништето. Таа му кажува дека момчето не е мртво и дека таа водела љубов со него.
Dickinsonia

''Dickinsonia'' е изумрен род на животни кои живееле во доцниот Едиакриум на територијата на денешна Австралија, Русија и Украина. Има билатерална симетрија. Откривањето на молекули на холестерол во фосили на ''Dickinsonia'' доведе до поддршка на идејата дека ''Dickinsonia'' била животно.
Бамбасиски јазик

Бамбасискиот (''Màwés Aasʼè'') е афроазиски јазик, дел од групата на омотски јазици. Јазикот се зборува во Етиопија околу градовите Бамбаси и Дидеса.
1 Сличност
Бамбасискиот има 31% сличност со останатите омотски јазици.
2 Фонологија
Бамбасискиот има 5 самогласки: /a, e, i, o, u/. Самогласките имаат и крати и долги форми.
+согласки, , двоусни, алвеоларни, посталвеоларни, преднонепчени, заднонепчени, грлени
plain, ејективни, рамни, ејективни, рамни, ејективни
експлозивни, безвучни, p, pʼ, t, tʼ, k, kʼ
звучни, b, d, g
шушкави, t͡sʼ, (t͡ʃ)
струјни, безвучни, s, ʃ, h
звучни, z
носни, m, n, ŋ
апроксимантни, l, j, w
вевни, ɾ
Алојзие Степинац

Алојзије Степинац (Брезариќ, 8 мај 1898 — Крашиќ, 10 февруари 1960) бил загрепски надбискуп и кардинал и е светец на Католичката црква, Солунски доброволец и носител на ѕзвездата на Краслкиот орден на Караѓорѓевиќ. По Втората светска војна, југословенскиот суд во 1946 година го осудил како воен злосторник поради соработките кои ги имал со усташите, а после тоа остатокот на својот живот го поминал во куќен притвор и затвор.
1 Поврзано
*Вмешаност на католичкото свештенство со усташите
Уранови прстени

Уранови прстени — систем на прстени околу планетата Уран, средно во сложеност помеѓу поширокиот сет околу Сатурн и поедноставните системи околу Јупитер и Нептун. Прстените на Уран биле откриени на 10 март 1977 година од Џејмс Л. Елиот, Едвард В. Данам и Џесика Минк. Вилијам Хершел, исто така, објавил набљудувачки прстени во 1789 година; модерните астрономи се поделени околу тоа дали тој би можел да ги види, бидејќи тие се многу темни и слаби.
Центар за еврејско-христијанско разбирање и соработка

Центарот за еврејско-христијанско разбирање и соработка или ЦЕХРС е образовна институција во која христијаните кои патуваат во Израел можат да ја проучуваат хебрејската Библијата со православни рабини и да учат за хебрејските корени на христијанството. Центарот е основан во Ефрат во 2008 година од рабинот д-р Шломо Рискин, кој е опишан како „најистакнатиот рабински портпарол на христијанските ционисти“. Партнери на ЦЕХРС се големи христијански меѓуверски организации, како што се христијани обединети за Израел и Меѓународната христијанска амбасада Ерусалим . Од пензионирањето на Рискин како претседател на Ор Тора Стоун во 2018 година, надзорот над сите активности на ЦЕХРС е предаден на Дејвид Некрутман, кој од своето основање работи како главен директор на центарот.
1 Историја
Идеолошката основа, што доведе до евентуално формирање на ЦЕХРС во 2008 година, започна да се развива скоро 50 години пред тоа. Во 1964 година, рабинот Josephозеф Б. Соловеитик, учител и ментор на канцеларот и основач на ЦЕХРС, Шломо Рискин, објави есеј под наслов „Конфронтација“ во кој ги објасни своите ставови за меѓуверски дијалог и внимателно изготви упатства што дозволуваат таков дијалог и, според Рискин, не само што го дозволи, туку го направи и неопходно.
Ганзански јазик

Ганзанскиот (غانزا) е афроазиски јазик, дел од групата на омотски јазици. Јазикот се зборува во Судан и Етиопија, во окрузите Пенишуба и Јабелдигис. Јазикот го зборуваат околу 3000 луѓе.
1 Фонологија
+ Consonants
, двоусни, венечни, задновенечни, преднонепчени, заднонепчени, грлени
рамни, исфрлени, рамни, исфрлени, рамни, исфрлени
носни
експлозивни, безвучни
звучни
струјни, безвучни
звучни
приближни
вевни
+ Самогласки
, предни, задни
затворени
срдни
отворени
Јазикот нема јасна разлика за должина на самогласки.
Амунд Грендал Јансен

Амунд Грендал Јансен (|Amund Grøndahl Jansen; р. ) — норвешки професионален друмски велосипедист, кој вози за UCI World Tour екипата .
Во освоил националното друмско првенство во 2019 година.
1 Кариера
Во јули 2018 година бил именуван во почетниот состав за Тур де Франс 2018.
Во јуни 2019 година, Јансен ја освоил својата прва професионална етапна победа на третата етапа на Стер ЗЛМ Тур 2019, напаѓајќи од намалена група на еден километар до целта. Подоцна, истиот месец, станал норвешки друмски првак, освојувајќи го спринтот во тројца возачи.
Во септември 2020 година, Грендал Јансен потпишал двегодишен договор со , подоцна преименувана како , од сезоната 2021.
2 Достигнувања
;2011
: 1. Етапа 4 Меѓународна трка околу Долна Саксонија
;2012
: 2. Национално јуниорско хронометарско првенство
: Европско јуниорско друмско првенство
::4. Хронометар
::10. Друмска трка
;2014
: 1. Планински пласман Трка околу Норвешка
: 5. Национално хронометарско првенство
;2015
: 10. Национално друмско првенство под 23 години
;2016
: 1. Национално друмско првенство под 23 години
: 1. Краен пласман ЗЛМ Ромпот Тур
::1. Етапа 1 (TTT)
: 1. Краен пласман Тур де Жиронда
::1. Планински пласман
::1. Пласман за млад возач
::1. Етапа 2
: 1. Етапа 2 Тур де л’Авенир
: 4. Трка околу Фландрија под 23 години
: 5. Светско друмско првенство под 23 години
: 7. Гран При д’Изберг
;2017
: 2. Дрејвенкурс Оверејсе
: 4. Схал Селс
: 5. Бинше-Шиме-Бинше
: 8. Класик Примус
: 10. Тур де л’Еурометропол
;2018
: 2. Гојксе Пејл
: 7. Краен пласман Трка на Фјордовите
;2019
: 1. Национално друмско првенство
: 1. Етапа 2 (TTT) Тур де Франс
: 2. Краен пласман ЗЛМ Тур
::1. Етапа 3
: 2. Краен пласман Четири дена Динкерк
: 5. Класик Бретања
: 5. Класик Лондон-Сари
: 8. Краен пласман Арктичка трка на Норвешка
: 10. Краен пласман Трка околу Британија
2.1 Распоред на резултатите на големите трки
Голема трка, 2018, 2019, 2020, 2021
Џиро, —, —, —, —
Тур, 139, 140, 128, СО
Вуелта, —, —, —, —
— = не учествувал; СО = се откажал
Нептунови прстени

Нептунови прстени — главно пет главни планетарни прстени кои и први биле откриени (како „лакови“) на 22 јули 1984 година од страна на Патрис Бушет, Рајнхолд Хафнер и Jeanан Манфорои во опсерваторијата Ла Сила (ЕСО) во Чиле за време на програмата за набудување предложена од Андре Брахиќ и Бруно Сикарди од опсерваторијата во Париз, и во Меѓумериканската опсерваторија Серо Тололо од опсерваторијата на Ф. Вилас и Л. Р. Елицер за програма предводена од Вилијам Хабард. Тие на крајот биле прикажани во 1989 година од вселенското летало „Војаџер 2“.
Седум старогрчки мудреци

Седум мудреци ( од Грција ) или седум мудреци ( грчки : grc ''hoi hepta sophoi'' ) е титула што им ја давала класичната грчка традиција на седум филозофи, државници и законодавци од 6 век пред нашата ера, кои биле познати по својата мудрост .
Обично, списокот на седумте мудреци вклучува:
* Талес на Милет ( ) е првиот добро познат грчки филозоф, математичар и астроном. Неговиот совет „ Осознајте се “ е гравиран на предната фасада на Храмот Аполо во Делфи.
* Питакус од Митилена ( ) управувал со Митилена ( Лезбос ). Тој се обиде да ја намали моќта на благородништвото и беше во можност да управува со поддршка на граѓаните, кои го фаворизирале.
* Бијас од Приене бил политичар и законодавец од 6 век п.н.е.
* Солон од Атина ( ) бил познат законодавец и реформатор од Атина, кадрирајќи ги законите што ја обликувале атинската демократија .
* Петтиот и шестиот мудрец варираат како двајца: Клеобул, тиранин на Линдос ( ), пријавен како дедо или свекор на Талес; Периандар од Коринт (б. Пред 634 година п.н.е., с. ); Мисон од Чена (6 век п.н.е.); Анахарсис Скитскиот (6 век п.н.е.).
* Хилон од Спарта бил Спартански политичар кому му се припишува милитаризацијата на Спартанското општество.
Хилон од Спарта

Хилон од Спарта ( грчки : Χίλων или Χείλων) бил спартански ефор, еден од седумте старогрчки мудреци.
1 Животопис
Хилон бил син на Дамагет. Живеел на почетокот на 6 век п.н.е. Херодот изјавил дека учествувал на 52-та Олимпијада (572 п.н.е.) како старец и дека бил избран за ефор на 56-та Олимпијада (556/5 п.н.е.). Живеел до длабока старост. Починал од среќа во рацете на неговиот син кој победил на Олимпијадата.
Изреки на Хилон:
*''Помалку значи повеќе.''*''Не зборувај зло за мртвите.''*''Почитувајте ги постарите.''*''Не смеј им се на несреќните.''*''Не посакувај го невозможното.''*''Запознајте се.''
Еднопартиска држава

Еднопартиска држава е држава каде што владее само една политичка партија, а создавање други партии е забрането. Примери низ историјата за еднопартиска држава се: Југославија, Советскиот Сојуз, Нацистичка Германија, голем број од земјите од источниот блок, Италија за време на Мусолини и др. Денес имаме 11 држави кои имаат еднопартиски систем, а тие се: Кина, Виетнам, Северна Кореја, Куба, Еритреја, Западна Сахара, Лаос
Автономија

Автономијата, преведена од грчки, значи: - „самозаконодавство“ (- „сам“ и - „закон“). Генерално, автономијата значи самоопределување на правилата. Во потесна смисла, Самоуправување, обично во рамките на поширока заедница што ја има централната власт, и се наоѓа помеѓу две крајности: потчинетост и независност.
1 Поделба
Автономијата може да биде:
* политичка
* етничка
* културна
* економска
* религиозна
Сиријци

Сиријци ( ), се мнозинство жители на Сирија. Културното и лингвистичкото наследство на сирискиот народ е мешавина од домородните елементи и странските култури што владеат со земјата и нејзиниот народ во текот на илјадници години. Мајчиниот јазик на повеќето Сиријци е Левантин арапски, кој го замени поранешниот мајчин јазик, арамејски, по последиците од муслиманското освојување на Левант во VII век, што доведе до воспоставување на Калифатот под последователни арапски династии, кои, за време на Абасидскиот калифат, го промовираше користењето на арапскиот јазик, иако малцинство Сиријци го задржаа арамејскиот, за кој сè уште се зборува на неговите сириски и западни дијалекти. Во 2018 година, Сириската Арапска Република имаше проценето население од 19,5 милиони, што вклучува, покрај споменатото мнозинство, етнички малцинства како Курди, Ерменци и други.
Стап (филм од 2019)

Стап (руски: ''Дылда'') - руски филм од 2019 година, во режија на Кантемир Балагов, кој е автор и на сценариото, заедно со Александар Терехов. Главните улоги ги играат: Бет Дејвис, Викторија Мирошниченко, Василиса Перељгина, Андреј Биков, Ксенија Кутепова и Игор Широков. освоил вкупно 26 награди, меѓу кои две награди на Канскиот филмски фестивал.
1 Синопсис
Дејствието на филмот се одвива во Ленинград, една година по завршувањето на Втората светска војна. Ија (ја игра Мирошниченко) живее со малото дете Пашка, а работи како медицинска сестра во болницата во која се лечат ранетите војници. Таа страда од психички синдром поради што била отпуштена од фронтот. Еднаш, додека си игра со детето, таа го задушува и Пашка умира. По некое време, од фронтот се враќа Маша (ја игра Перељгина), која е мајката на Пашка за кое Ија кажува дека умрел во сонот. Маша и Ија излегуваат надвор и се запознаваат со две млади момчиња при што Маша води љубов со Саша (го игра Широков). По тој настан, Саша се вљубува во Маша и почесто ја посетува, наспроти противењето на Ија. Маша ја убедува Ија да роди бебе како замена за нејзиниот мртов син, но Ија не се согласува. Меѓутоа, Маша дознава дека Ија и главниот лекар во болницата, Николај Иванович (го игра Биков) им даваат смртоносни инјекции на војниците кои се тешко болни. Маша ја принудува Ија да напише изјава и со неа го уценува Николај, барајќи до него да ја оплоди Ија. Николај има сексуален однос со Ија, која набргу дознава дека не е бремена, но тоа го крие од Маша. Затоа, Ија го посетува Николај (кој во меѓувреме е суспендиран од работата), барајќи од него повторно да имаат полов однос, но тој одбива. Саша ја кани Маша во својот дом за да им соопшти на родителите дека ќе се ожени со неа, но тие не ја прифаќаат. На крајот од филмот, Ија ѝ кажува на Маша дека не е бремена, но таа не сака да ја прифати вистината.
Број (граматика)

Броеви — зборови со кои се означува количеството на предметите, било да е тоа точно избројано или само приближно определено. Броевите стојат до именките, па затоа понекогаш од нив ја преземаат членската морфема, но кај нив нема род и број (освен кај броевите еден и два). Разликуваме два вида бројност: одредена и приближна.
- Со броевите може да изразиме одредена или приближна бројност. Под одредена бројност подразбираме точно определен број на лица или предемети.
А. Одредена Бројност кај броевите
Меѓу броевите што ја изразуваат одредената бројност со своите форми се издвојуваат еден и два по тоа што имаат форми за род.
еден (м.р) една (ж.р.) едно (ср.р)
два (м.р.) две (ж.р.) две (ср.р.)
Б. Приближната бројност обично се искажува така што ќе се сврзат и ќе се изговорат со еден акцент два соседни броја.
два-три, три-четири, пет-шест, шест-седум, седум-осум